ΓΡΑΠΤΗ ΕΡΩΤΗΣΗ E-0291/02

υποβολή: Charles Tannock (PPE-DE) προς την Επιτροπή

(11 Φεβρουαρίου 2002)

Θέμα: Πειράματα σε χιμπαντζήδες

Μπορεί η Επιτροπή να επιβεβαιώσει ότι το Βιοιατρικό Κέντρο Έρευνών σε Πρωτεύοντα Θηλαστικά στην Ολλανδία είναι το μόνο επιστημονικό ερευνητικό ίδρυμα στην Ευρωπαϊκή Ένωση που πραγματοποιεί σήμερα πειράματα σε χιμπαντζήδες· Σε ποιους κανόνεςπόκεινται τα εργαστήρια που επιθυμούν να χρησιμοποιούν σε πειράματα χιμπαντζήδες ή άλλα εξελιγμένα πρωτεύοντα θηλαστικά· Έχουν σε αυτό τον τομέα τα κράτη μέληποχρεώσεις που απορρέουν από συνθήκες· Ειδικότερα, είναιποχρεωμένο το Βιοιατρικό Κέντρο Έρευνών σε Πρωτεύοντα Θηλαστικά ναποβάλλει στις ολλανδικές αρχές ειδική αίτηση πριν την έναρξη κάθε ερευνητικού έργου, στην οποία θα εξηγεί γιατί δεν είναι δυνατή η χρήση άλλων τύπων ζώων και ποια όρια τίθενται στα όσα αναγκάζονται ναποφέρουν οι χιμπαντζήδες και άλλα πρωτεύοντα κατά τη διάρκεια αυτών των πειραμάτων·

Απάντηση του κ. Busquin εξ ονόματος της Επιτροπής

(15 Μαρτίου 2002)

Από ό,τι γνωρίζει η Επιτροπή το Biomedical Primate Research Centre (BPRC) της Ολλανδίας είναι το μόνο ινστιτούτο της Κοινότητας το οποίο σήμερα πραγματοποιεί πειράματα με χιμπατζήδες.

Το 1998, η Κοινότητα κατέστη συμβεβλημένο μέρος στη Σύμβαση του Συμβουλίου της Ευρώπης, European Treaty Series (ETS) 123 (31 Μαρτίου 1986) για την προστασία των σπονδυλωτών που χρησιμοποιούνται για πειραματικούς και άλλους επιστημονικούς σκοπούς. Η εφαρμογή της Σύμβασης στηρίζεται στην οδηγία 86/609/ΕΟΚ του Συμβουλίου της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1). Στο παράρτημα Α της Σύμβασης περιέχονται οδηγίες για τη στέγαση και τη φροντίδα των εργαστηριακών ζώων. Το παράρτημα αυτό μετετράπη σε παράρτημα 2 της οδηγίας.

Υπό την αιγίδα του Συμβουλίου της Ευρώπης, συγκροτήθηκε μια ομάδα εργασίας η οποία έχειπό εξέταση το παράρτημα Α της Σύμβασης, αναφορικά με τις οδηγίες για τη στέγαση και τη φροντίδα των εργαστηριακών ζώων. Η εν λόγω εξέταση αναμένεται να περατωθεί και να δοθεί προς έγκριση το 2002.

Όλες οι έρευνες στην Ευρώπη που συνεπάγονται τη χρησιμοποίηση ζώωνπόκεινται στην οδηγία 86/609/ΕΟΚ. Τα κράτη μέλη ευθύνονται για την επιβολή της. Ωστόσο, απεδείχθη ότι η οδηγία 86/609/ΕΟΚ δεν προβλέπει επαρκείς ελέγχους για την εξασφάλιση της σωστής διαβίωσης των μη ανθρωποειδών πρωτίστων. Έτσι η Επιτροπή είναι εν γνώσει της τρέχουσας κατάστασης. Έχουν ήδη ξεκινήσει συζητήσεις με τα κράτη μέλη, τη βιομηχανία και μη κυβερνητικούς οργανισμούς (ΜΚΟ) στον τομέα της σωστής διαβίωσης των ζώων, σε θέματα όπου χρειάζονται παραπέρα μέριμνα και έλεγχοι.

Στο παράρτημα της απόφασης αριθ. 182/1999/ΕΚ του Ευρωπαϊκού Κοινοβουλίου και του Συμβουλίου της 22ας Δεκεμβρίου 1998 σχετικά με το πέμπτο πρόγραμμα πλαίσιο της Κοινότητας για την έρευνα, την τεχνολογική ανάπτυξη και την επίδειξη (1998 έως 2002)(2), σχετικά με το πρόγραμμα Ποιότητα Ζωής (Quality of Life), διευκρινίζεται ότι η έρευνα που συνεπάγεται τη χρήση ζώων περιορίζεται, με βάση τις διατάξεις του προγράμματος σε πειράματα και δοκιμές σε ζώα, που θα μπορούσαν όπου είναι δυνατό να αντικατασταθούν με μεθόδους in vitro ή άλλες εναλλακτικές μεθόδους. Προβλέπεται ηποχρέωση όλων τωνποψηφίων να περιγράφουν τιςιοθετούμενες διαδικασίες προκειμένου να συμμορφωθούν με τις αρχές των 3R (replacement, reduction and refinement — αντικατάσταση, μείωση και βελτίωση) και να εξασφαλίσουν τη σωστή διαβίωση των ζώων.

Δυνάμει του πέμπτου προγράμματος πλαισίου έχει εφαρμοστεί συστηματικά μια ηθολογική επισκόπηση των προτάσεων που έχουν σχέση με θέματα όπως η χρησιμοποίηση μη ανθρωποειδών πρωτίστων. Η ηθολογική επισκόπηση εξασφαλίζει το γεγονός ότι κάθε έρευνα που συνεπάγεται τη χρησιμοποίηση ζώων θα εκτελείται σε συμφωνία με την οδηγία 86/609/ΕΟΚ. Σε αυτή λαμβάνεταιπόψη το συνολικό όφελος από την προτεινόμενη έρευνα σε συνάρτηση με το ενδεχόμενο κόστος βασάνων των ζώων. Περαιτέρω, οι μετέχοντες σε ερευνητικά προγράμματα πρέπει να ζητούν έγκριση από τις αρμόδιες εθνικές αρχές πριν ξεκινήσουν ερευνητικές δραστηριότητες.

Τον Ιούλιο του 2001, το BPRC ενημέρωσε την Επιτροπή ότι όλα τα ερευνητικά πρωτόκολλα αξιολογούνται από μια επιστημονική επιτροπή. Πριν από την έναρξη των πειραμάτων κάθε πρωτόκολλο πρέπει να εξετάζεται από μια επιτροπή ηθολογίας για τα ζώα (DEC). Το DEC-BPRC αναγνωρίζεται επίσης από τις ολλανδικές αρχές. Το DEC εξασφαλίζει μεταξύ άλλων ότι δεν προσφέρονται άλλες εναλλακτικές μέθοδοι πειραματισμών που θα μπορούσαν να χρησιμοποιηθούν.

(1) ΕΕ L 358 της 18.12.1986.

(2) ΕΕ L 26 της 1.2.1999.